# **ELŐTERJESZTÉS**

a Képviselő-testület 2020. szeptember 22-i ülésére

Tárgy: 2020. évi költségvetés I. féléves gazdálkodásáról beszámoló

Előterjesztő: Márkus Erika polgármester

# **Tisztelt Képviselő-testület!**

Bezenye Községi Önkormányzat Képviselő-testülete az Önkormányzat 2020. évi költségvetését az 1/2020. (III.4.) önkormányzati rendelettel fogadta el. A rendelet alapján a költségvetés végrehajtásának I. féléves gazdálkodásáról a polgármester beszámol a képviselő-testületnek. E kötelezettségemnek teszek eleget jelen előterjesztéssel.

Az önkormányzatok gazdálkodását több, Kormány által meghozott döntés befolyásolta. Ezek közül az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a Kormány 40/2020. (III.11.) Korm. rendeletével.

Ezt követően rendszeresen születettek olyan központi intézkedések, illetve a veszélyhelyzet miatt kialakult külső tényezők okán létjött olyan belső intézkedések, melyek az Önkormányzat költségvetésének módosítását igényli.

A Kormány Magyarország 2020. évi központi költségvetésének a veszélyhelyzettel összefüggő eltérő szabályairól szóló 92/2020. (IV.6.) Korm. rendelet 4. §-a rendelkezik az önkormányzatokat megillető, helyben maradó gépjárműadó elvonásáról:

*„4.§ (1) A Kvtv. 37. § (1) bekezdés a) pontjában meghatározottaktól eltérően a gépjárműadóról szóló törvény alapján a belföldi gépjárművek után a települési önkormányzatot az általa 2020. évben beszedett gépjárműadó nem illeti meg, az a XLVI. Járvány Elleni Védekezési Alap fejezet bevételét képezi.*

*(2) Az (1) bekezdés szerinti gépjárműadónak az e rendelet hatálybalépéséig beszedett, a központi költségvetést megillető, de a Magyar Államkincstár (a továbbiakban: Kincstár) által megjelölt fizetési számlára el nem utalt összegét a rendelet hatálybalépését követő 10 napon belül kell a központi költségvetés javára teljesíteni.*

*(3) Nem kell alkalmazni az Áht.-nak a belföldi gépjárművek után beszedett adónak a települési önkormányzat és a központi költségvetés közötti megosztására és a megosztás Kincstár általi ellenőrzésére vonatkozó szabályait.”*

A gépjárműadóból származó, a központi költségvetés felé teljes egészében átutalásra kerülő bevétel előirányzat kivezetésre kerül a következők szerint:

|  |  |  |  |
| --- | --- | --- | --- |
| Jogcím | Eredeti előirányzat | Változás | Módosított előirányzat |
| Közhatalmi bevételek: helyi gépjárműadó bevétele Rovat B3  Cofog: 900020  kötelező bevétel | 6.339.000 Ft | -6.339.000 Ft | 0 Ft |

A 2020. évi költségvetésben gépjárműadó bevétel tervezett összege 6.339.00 Ft volt. Befolyt gépjárműadó június 30-ig 5.011.698 Ft volt, melyet teljes egészében a központi költségvetésbe hivatkozott kormányrendelet alapján átutalásra került.

A kormányrendelet alapján a teljes 2020. évi gépjárműadó a központi költségvetést illeti, így ebből bevétellel az Önkormányzat nem számolhat.

**Az előterjesztés készítéséhez kapcsolódóan kiemelt központi döntések a következők:**

* *a 275/2020. (VI.12.) Korm. rendelet alapján a védőnői szolgálatban jogviszonyban lévő közalkalmazottak is részesülnek az egyszeri bruttó 500e Ft/fő rendkívüli juttatásban.*

*A juttatás összegét és annak járulék terhét az állam kifinanszírozza a NEAK-on keresztül 2020. június 19-i adatszolgáltatás alapján, 2020. június 26-ig.*

Az egyszeri rendkívüli juttatást 2020. július 1-jén kellett kifizeti a védőnő részére. A kifizetés feltétele, hogy a jogosult 2020. április 1-jén és az igénylés kezdetén is jogviszonyban legyen a munkáltatónál.

A rendkívüli juttatás nem része az alapbérnek (illetménynek), azt a mozgóbérelemek, valamint a távolléti díj számítása tekintetében nem kell figyelembe venni.

A támogatás elszámolási kötelezettséggel terhelt, 2020. szeptember 30-ig kell elszámolni, illetve három évig utóellenőrizhető a Belügyminisztérium által.

Fenitek alapján 1 főre mindösszesen 500.000 Ft személyi juttatás és járulék költség, összesen 587.500 Ft bevétel került pluszban megtervezésre a védőnői szolgálaton mint kiadás, és mint NEAK-tól származó bevétel.

**A 140/2020. (IV.21.) Korm. rendelet a Gazdaságvédelmi Akcióterv** keretében a koronavírus-járvány gazdasági hatásainak mérséklése érdekében szükséges adózási könnyítésekről szóló *döntés alapvetően befolyásolja az Önkormányzat gazdálkodását és likviditási helyzetét a helyi iparűzési adó vonatkozásában.*

*„1.§*

*(4) Az adózó az e rendelet hatálybalépésének napja és 2020. szeptember 30-a között esedékessé váló éves és soron kívüli helyi iparűzési adóbevallás-benyújtási kötelezettségét és az ezzel egyidejűleg teljesítendő adófizetési kötelezettségét, valamint a következő adóelőleg-fizetési időszakra szóló adóelőleg bevallás benyújtási kötelezettségét 2020. szeptember 30-ig teljesítheti.*

*(5) Amennyiben az adózó iparűzési adóbevallás-benyújtási, adóelőleg-bevallási kötelezettségét a (4) bekezdésben foglaltak alkalmazásával a 2020-ban kezdődő adóelőleg-fizetési időszak első előlegrészlete esedékessége napjáig nem teljesítette, akkor ezen előlegrészlet esedékességekor az előző – korábban bevallott – iparűzési adóelőlegrészlet összegét kell megfizetni. Az adózó ezen adóelőleg-részlet mérséklését annak esedékessége előtt kérheti, ha számításai szerint a 2020-ban kezdődő adóév adója nem éri el az adóévi adóelőleg összegét.*

*(6) A helyi adókról szóló 1990. évi C. törvény 3. § (3) bekezdése szerinti nyilatkozatot legkésőbb 2020. szeptember 30-ig lehet benyújtani az adóhatósághoz.*

**2020. évben a tervezett iparűzési adóbevétel 17.500.000.- Ft, melyből június 30-ig 8.408.752 Ft folyt be, ami 48,05 %-os teljesítés.**

Az I. félévi bevételek és kiadások alakulását az alábbiakban mutatjuk be:

# **I. BEVÉTELEK, KIADÁSOK**

**BEVÉTELEK**

Az önkormányzat tervszinten 403.270.073 Ft bevétellel. A félév során 2020.01.01-től 2020.06.30-ig 404.020.569 Ft-ra módosult és 332.468.356 Ft-ra teljesült. A módosított előirányzathoz viszonyítva a **teljesítés 82,29 %-os.**

A bevételi jogcímek alakulását az 1. számú melléklet mutatja Bezenye Községi Önkormányzat vonatkozásában, a 2. számú melléklet ugyanilyen részletezésben mutatja a Bezenyei Százszorszép Óvoda vonatkozásában.

Az egyes tételsorok a központi adatszolgáltatási rendszernek megfelelően kerültek kialakításra (Ft-ban).

**1. Működési bevételek**

**Intézményi működési bevételek**

A központi besorolás a korábbi évekhez hasonló módon alakult, a fő bevételi jogcímek a szolgáltatások ellenértéke, bérleti és lízingdíjak, intézményi ellátási díjak, hozam és kamatbevételek, egyéb működési bevételek

A legjelentősebb bevételi jogcímek teljesítése Ft-ban:

|  |  |  |  |
| --- | --- | --- | --- |
| **Jogcímek** | **Eredeti ei.** | **Mód. ei.**  **2020.06.30.** | **Teljesítés**  **2020.06.30.** |
| - szolgáltatások ellenértéke | 450.000 | 450.000 | 432.308 |
| - közvetített szolgáltatások | 0 | 3.355 | 0 |
| - intézményi ellátási díjak | 1.970.000 | 1.970.000 | 546.022 |
| - kiszámlázott áfa | 531.900 | 531.900 | 241.432 |
| - hozam és kamat bevételek | 0 | 0 | 4 |
| - egyéb működési bevételek | 0 | 0 | 28.623 |

**Szolgáltatások ellenértéke** a művelődési ház, önkormányzati nem lakás célú helyiségének bérleti díjából és közterület foglalási díjakból mutatható ki.

Az **intézményi ellátási díjak** a költségvetési szervek rendeltetésszerű működéséből származnak, amelyeket az igénybevett szolgáltatásért – étkeztetés – fizetnek.

**Hozam – és kamatbevételek** tükrözik a feszített költségvetés alapján teljesített gazdálkodás kiszámíthatóságát.

**2.** **Az önkormányzat sajátos működési bevételei**

A sajátos bevételek döntően a helyi- és átengedett központi adókat-, az állami támogatásokat-, illetve az önkormányzati vagyon hasznosításából származó bevételeket foglalják magukba.

**Helyi adók** (Ft-ban)

|  |  |  |  |  |
| --- | --- | --- | --- | --- |
| **Adónemek** | **Eredeti ei.** | **Módos. ei.**  **2020.06.30.** | **Teljesítés**  **2020.06.30.** | **%**  **2020.06.30.** |
| Építmény  adó | 3.000.000 | 3.000.000 | 4.662.928 | 64,33 |
| Telekadó | 10.000.000 | 10.000.000 | 31.972.550 | 319,7 |
| Kommunális adó | 6.500.000 | 6.500.000 | 3.328.780 | 51,2 |
| Iparűzési adó | 17.500.000 | 17.500.000 | 8.408.752 | 48,05 |
| Egyéb sajátos bevétel (pótlék) | 60.000 | 60.000 | 60.956 | 101,59 |
| **Összesen:** | **37.000.000** | **37.000.000** | **48.433.966** | **130,9** |

A telekadó bevétel jelentős növekedését az eredményezte, hogy a felszámolt ipari park kft-t megvásárló új tulajdonos befizette a telekadót, ami 31.058.000 Ft volt.

**Átengedett központi adók** (Ft-ban)

|  |  |  |  |  |
| --- | --- | --- | --- | --- |
| **Jogcímek** | **Eredeti ei.** | **Mód. ei.**  **2020.06.30.** | **Teljesítés**  **2020.06.30.** | **%**  **2020.06.30.** |
| Gépjárműadó | 6.339.000 | 6.339.000 | 0 | 0 |

**Pótlékok, bírságok**

A helyi adókhoz kapcsolódó késedelmi pótlékra 2020.06.30-ig 60.956 Ft folyt be.

**3. Támogatások, támogatásértékű bevételek, kiegészítések**

**Önkormányzatok költségvetési támogatása**

A költségvetési kapcsolatokból az alábbi forrásokat kaptuk az első félév során:

|  |  |  |  |
| --- | --- | --- | --- |
| Jogcím | Eredeti ei. | Módosított ei.  2020.06.30. | Teljesítés  2020.06.30. |
| Helyi önkormányzatok működésének általános támogatása (B111) | 30 443 839 | 30 443 839 | 15 830 796 |
| Települési önkormányzatok egyes köznevelési feladatainak támogatása (B112) | 35 180 270 | 35 180 270 | 18 293 743 |
| Települési önkormányzatok szociális, gyermekjóléti és gyermekétkeztetési feladatainak támogatása (B113) | 13 051 636 | 13 051 636 | 6 786 851 |
| Települési önkormányzatok kulturális feladatainak támogatása (B114) | 1 800 000 | 1 800 000 | 936 000 |
| Egyéb működési célú támogatások bevételei államháztartáson belülről (B16) | 6 732 000 | 6 732 000 | 4 533 125 |
| **Önkormányzatok működési támogatásai** | **87 207 745** | **87 207 745** | **46 380 515** |

Az állami támogatások havi rendszerességgel érkeznek a Magyar Államkincstártól, a jogszabályi előírásoknak megfelelően.

A Felsőszigetközi Vadászati Kft. vagyonfelosztásából az önkormányzat 1.224.366 Ft-ot kapott, mely összeg felhasználási célja nincs meghatározva.

**KIADÁSOK**

A 2020. évi költségvetés kiadási előirányzata 403.270.073 Ft-ról 2020.06.30-ig 404.020.569  
Ft-ra módosult és 332.468.356 Ft-ra teljesült. Így a **teljesítés 82,29 %-os**.

A kiadási jogcímek alakulását az 1. számú melléklet mutatja a Bezenyei Községi Önkormányzat vonatkozásában, a 2. számú melléklet ugyanilyen részletezésben mutatja a Bezenyei Százszorszép Óvoda kiadásait.

Az egyes tételsorok a központi adatszolgáltatási rendszernek megfelelően kerültek kialakításra (Ft-ban).

**Személyi juttatások és járulékok**

A személyi juttatások teljesítése 2020.06.30-ig 55,6 %-os. A járulékok terén – kapcsolódva a személyi juttatásokhoz – a teljesítés 2020.06.30-ig 55,6 %-os. Az éves keretösszeg várhatóan megfelelő mértékű lesz.

**A beruházási és felújítási kiadások** az 5. számú mellékletben vannak részletezve. Mindösszesen 1 db fűkasza vásárlására került sor, 234.550 Ft összegben.

A kiadások ütemezését folyamatosan igyekszünk a források rendelkezésre állásához igazítani, az Önkormányzat fizetőképessége csak így biztosítható. Ezért jelentőségéhez mérten kiemelt figyelemmel kísérjük a dologi kiadásokat.

**A működési célú támogatásértékű kiadások** sorában van kimutatva a Hegyeshalmi Közös Önkormányzati Hivatal részére átadandó pénzeszköz. A Hivatal folyamatos, zavartalan működése érdekében 2020.06.30-ig 4.945.962 Ft került átutalásra két részletben.

**A** **működési célú pénzeszköz átadás**  keretében a Bezenyei Sportegyesület létesítményének fenntartásán és üzemeltetésén felül 400.000 Ft támogatást biztosítottunk. Megfizetésre került a Mosonmagyaróvári Kistérségi Társulás részére a 2019. II. félévi tagdíj, valamint a 2020. évi I. félévi tagdíj, a Hoc Pice Ház támogatása, a nagytérségi Hulladékgazdálkodási Társulás tagdíja.

A Magyar Államkincstár részére megfizetése került a 2018. évi szociális normatíva 7.007.950 Ft + 202.366 Ft kamat.

Jelentős kiadás volt a közvilágítás rekonstrukciójára kifizetett összeg, 5.425.634 Ft, valamint a fűtési rendszer felújítására kifizetett 1.835.202 Ft.

Az Önkormányzat könyvelési feladatait a múlt évben a Magyar Közigazgatási Zrt. végezte. A szerződést a képviselő-testület felmondta. A szerződés felmondásából eredő kötelezettségekre és a 2019. költségvetési év zárására és a mérleg elkészítésére mindösszesen 1.892.300 Ft-ot fizettünk ki.

Az I. félévesbeszámolóban hiteles és reális képet kívántunk adni a vállalt feladatok teljesítéséről, a pénzügyi helyzetet alakító tényezőkről. Kérem a beszámoló megtárgyalását és elfogadását.

Bezenye, 2020. szeptember 14.

Márkus Erika s.k.

polgármester

**Határozati javaslat**

**…/2020. (IX.22.) határozat**

Bezenye Községi Önkormányzat Képviselő-testülete elfogadja az Önkormányzat 2020. I. féléves gazdálkodásáról szóló beszámolót.