ELŐTERJESZTÉS

A Képviselő-testület 2020. szeptember 22-i ülésére

**Tárgy: Döntés a FAKT AG. területéhez tartozó kiemelt fejlesztési területekről**

Tisztelt Képviselő-testület!

A FAKT AG. területét a Kormány 254/2019. (X.28.) kormányrendelettel az egyes gazdaságfejlesztési célú és munkahelyteremtő beruházásokkal összefüggő közigazgatási hatósági ügyeket nemzetgazdasági szempontból kiemelt jelentőségű üggyé nyilvánította.

A rendelet 2. melléklet 28. sorában felsorolásra került, hogy a mezőgazdasági termelő, feldolgozó és forgalmazó integrált központ beruházás Hegyeshalom és Bezenye települések közigazgatási területén mely ingatlanokat érinti. A rendezési terv módosítása során azonban kiderült, hogy a módosítás nemcsak a rendeletben felsorolt ingatlanokat érinti, hanem egyéb más területeket is be kell vonni az eljárásba.

A településfejlesztési koncepcióról, az integrált településfejlesztési stratégiáról és településrendezési eszközökről, valamint egyes településrendezési sajátos jogintézményekről szóló 314/2012.(IX.28.) Kormányrendelet 32. § (6) bekezdés értelmében tárgyalásos eljárás történhet (jelen esetben ez folyik), amennyiben a képviselő-testület döntésével kiemelt fejlesztési területté nyilvánítja a területet a beruházás megvalósítása érdekében. Bezenyét érintően az 1501-es út és az 1. sz. vasútvonal területét, valamint a kiemelt jelentőségű üggyé nyilvánított területeket határoló közterületek területét. Ezen felül a hatályos terven szereplő 1. sz. vasútvonal, a Hegyeshalom-Bezenye közös közigazgatási határa mentén vezető tervezett 1501. jelű út és az azt kísérő tervezett kerékpárút nyomvonalát annak érdekében, hogy az 5/2020.(V.5.) számú határozattal jóváhagyott Győr-Moson-Sopron megyei területrendezési tervvel összhangba kerülhessen.

Javasolom a képviselő-testületnek, hogy a fenti ingatlanokat a beruházás megvalósíthatósága érdekében kiemelt fejlesztési területté nyilvánítsa.

Bezenye, 2020. szeptember 9.

Fuhrmann Vilmos s.k.

főmunkatárs

Határozati javaslat:

…/2020.(IX.10.) határozat

Bezenye Községi Önkormányzat Képviselő-testülete úgy határoz, hogy kiemelt fejlesztési területté nyilvánítja a

* 254/2019.(X.28.) kormányrendelet 2. mellékletének 28. pontja értelmében nemzetgazdasági szempontból kiemelt üggyé nyilvánított mezőgazdasági termelő, feldolgozó és forgalmazó integrált központi beruházás megvalósítása során a 256/51 hrsz-ú ingatlan területét annak érdekében, hogy a terület egy részén a régészeti lelőhely fennmaradását, bemutathatóságát elősegítse,
* a területet kettészelő 1501 jelű út és az 1. sz. vasútvonal területét,
* valamint a kiemelt jelentőségű üggyé nyilvánított területet határoló közterületek területét.
* A hatályos terven az 1. sz. vasútvonal, a Hegyeshalom-Bezenye közös határvonal közigazgatási határa mentén vezető tervezett 1501. jelű utat és az azt kísérő tervezett kerékpárút nyomvonalát annak érdekében, hogy az 5/2020.(V.5.) számú határozattal jóváhagyott Győr-Moson-Sopron megyei területrendezési tervvel összhangba kerülhessen.

A Képviselő-testület felkéri a polgármestert, hogy a döntésről az állami főépítészt tájékoztassa, hogy az Rp.I.116-38 munkaszámú rendezési terv módosítás tárgyalásos eljárása folytatásra kerüljön.

Felelős: Márkus Erika polgármester

Dr. Gáli Péter jegyző

Fuhrmann Vilmos főmunkatárs

Határidő: azonnal