ELŐTERJESZTÉS

a képviselő-testület 2020. szeptember 22-i ülésére

Tárgy: A szociális igazgatásról és a szociális ellátásokról szóló önkormányzat rendelet módosítása

Előterjesztő: Márkus Erika polgármester

Tisztelt Képviselő-testület!

A szociális igazgatásról és a szociális ellátásokról szóló 4/2020.(VII.01.) önkormányzati rendeletet a képviselő-testület 2020. június 30-i ülésén alkotta meg.

A rendelet 15. §-ban kerültek szabályozásra a hatásköri szabályok az alábbiak szerint:

„(1) A képviselő-testület

a) a 4. § alapján nyújtható települési támogatás;

b) a 5. § alapján nyújtható települési támogatás;

c) a 8. § alapján nyújtható települési támogatás

d) a 9. § (3), (5) és (8) bekezdése alapján nyújtható települési támogatások és

e) a 10-11-12. § alapján nyújtandó települési támogatás megállapításával

kapcsolatos hatásköröket a Humán Bizottságra ruházza át.”

A d) pontban adminisztrációs hiba van, amit javítani szükséges. A rendelet 9. §-ában szabályozzuk a gyermek születéséhez, óvodáztatásához és beiskolázásához nyújtott települési támogatások szabályait. A (3), (5) és (8) bekezdések hibásan kerültek megjelölésre, ezért javasoljuk, hogy a d) pont csak a 9. §-ra történő hivatkozást tartalmazza, mivel mindegyik támogatási formáról a Humán Bizottság dönt.

Kérem a csatolt rendeletmódosítás elfogadását.

Bezenye, 2020. szeptember 14.

Márkus Erika s.k.

polgármester

BEZENYE KÖZSÉGI ÖNKORMÁNYZAT KÉPVISELŐ-TESTÜLETÉNEK

…/2020.(IX. 24.) önkormányzati rendelete

**a szociális igazgatásról és a szociális ellátásokról szóló 4/2020.(VII.1.) önkormányzati rendelet módosításáról**

Bezenye Községi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 26. §-ában, 32. § (3) bekezdésében, a gyermekek védelméről és a gyámügyi igazgatásról szóló 1997. évi XXXI. törvény 29. §  (1) és (2) bekezdésében kapott felhatalmazás alapján, az Alaptörvény 32. cikk (2) bekezdésében foglalt feladatkörében eljárva a 4/2020.(VII.1.) önkormányzati rendeletet az alábbiak szerint módosítja:

1. §

A rendelet 15. § (1) bekezdése helyébe az alábbi rendelkezés lép:

(1) A képviselő-testület

a) a 4. § alapján nyújtható települési támogatás;

b) a 5. § alapján nyújtható települési támogatás;

c) a 8. § alapján nyújtható települési támogatás

d) a 9. § alapján nyújtható települési támogatások és

e) a 10-11-12. § alapján nyújtandó települési támogatás megállapításával

kapcsolatos hatásköröket a Humán Bizottságra ruházza át.

1. §

Ez a rendelet a kihirdetést követő napon lép hatályba és hatályát veszti és az azt követő napon hatályát veszti.

Márkus Erika dr. Gáli Péter

polgármester jegyző

Záradék:

A rendelet 2020. szeptember 24. napján kihirdetésre került.

dr. Gáli Péter

jegyző