ELŐTERJESZTÉS

a képviselő-testület 2020. szeptember 22–i ülésére

Tárgy: Vasutas Települések Szövetségéből kilépés

Előterjesztő: Márkus Erika polgármester

Tisztelt Képviselő-testület!

Bezenye Községi Önkormányzat tagja a Vasutas Települések Szövetségének (székhely: Hatvan, Kossuth tér 2.).

Az alapszabály szerint a szövetség célja: „Azon települések egymás közötti, valamint a magyar vasutakkal való együttműködésének kialakítása, melynek nagymértékben köszönhették fejlődésüket az elmúlt 150 évben a vasútnak, s a vasút jelenleg is meghatározó tényezője a település arculatának.”

A szövetség a tagtelepülések tagdíjából, pártoló tagok anyagi hozzájárulásából, illetve pályázatokkal elnyert támogatásokból működik.

A tagdíj a település lakónépesség számától függ, 1251-10000 lakosságszám közötti települések tagdíja 5 Ft/fő/év.

Az éves tagdíj 6.460 Ft.

Az alapszabály szerint a szövetségből a tag kiválhat. Az erre vonatkozó írásbeli szándékát legkésőbb a tárgyév végét megelőző 30 nappal beérkezőleg kell bejelenteni a vezetőségnek.

Kiválni csak a naptári év végével lehet, a tagdíjfizetési kötelezettség a tagot a kiválás napjáig terheli.

A szövetség munkájában településünk nem vesz részt. Javasolom a szövetségből való kilépést.

Bezenye, 2020. szeptember 14.

Márkus Erika s.k.

polgármester

Határozati javaslat:

…./2020.(IX.22.) határozat

Bezenye Községi Önkormányzat Képviselő-testülete 2020. december 31. napjával kilép a Vasutas Települések Szövetségéből.

A Képviselő-testület felhatalmazza a polgármestert, hogy a kilépésről szóló döntésről értesítse a Vasutas Települések Szövetségét.

Felelős: Márkus Erika polgármester

Határidő: 2020. szeptember 30.