ELŐTERJESZTÉS

a Képviselő-testület 2020. szeptember 22-i ülésére

Tárgy: Feladat-ellátási megállapodás bölcsődei feladatok ellátására Dunakiliti Község Önkormányzatával

Előterjesztő: Márkus Erika polgármester

Tisztelt Képviselő-testület!

Dunakiliti Község Önkormányzata 2021. január 1-jével tervezi megnyitni az újonnan épült „Kiserdei Bölcsődét”.Bezenye lakossága részéről igény merült fel a bölcsődei ellátás iránt.

Tekintettel arra, hogy Bezenyén a 3 év alatti lakosok száma nem haladja meg a 40 főt, így a településen önállóan bölcsődei ellátás biztosítására az önkormányzat nem kötelezett. A felmerülő igények kielégítésére a lehetőség más településekkel való társulás, együttműködés.

Ezért javasolom a T. Képviselő-testületnek, hogy a bezenyei lakosok részéről jelentkező bölcsődei ellátásra vonatkozó igény kielégítését, úgy hogy megállapodást köt Dunakiliti Község Önkormányzattal. Ehhez szükség van a csatolt feladat-ellátási megállapodás jóváhagyására.

Határozati javaslat:

../2020.(XI.22.) határozat

Bezenye Községi Önkormányzat Képviselő-testülete a kötelezően biztosítandó bölcsődei ellátás biztosítása érdekében 2021. január 1-jei hatállyal feladat-ellátási megállapodást köt Dunakiliti Község Önkormányzatával.

Képviselő-testület jóváhagyja a határozat mellékletét képező feladat-ellátási megállapodást.

A Képviselő-testület felhatalmazza a polgármestert a megállapodás aláírásra

Felelős: Márkus Erika polgármester

Határidő: 2020. szeptember 30.

Bezenye, 2020. szeptember 14.

Márkus Erika s.k.

polgármester