ELŐTERJESZTÉS

a képviselő-testület 2020. szeptember 22-i ülésére

**Tárgy:** Haszonbérleti szerződéssel kapcsolatos határozat visszavonása

Előterjesztő: Márkus Erika polgármester

Tisztelt Képviselő-testület!

Wurcz János Bezenye, Dózsa Gy. u. 29. szám alatti lakos az év elején kérelemmel fordult az Önkormányzathoz, hogy az évek óta általa használt, bezenye 0298/12. hrsz-ú, 5755 m² nagyságú, 11,51 AK értékű szántót továbbra is adjuk bérbe számára.

Az előző önkormányzat 141/2017.(VII.18.) határozat szerint 6 évre kötöttek volna bérleti szerződést a kérelmezővel, erre azonban nem került sor, ezért kérte az új önkormányzatot a bérlő a szerződés megkötésére.

Időközben kiderült, hogy az Önkormányzat a szóban forgó ingatlant is elajándékozta a Bezenyei Római Katolikus Plébániának, amiről a bérlőt nem tájékoztatták. Néhány héttel ezelőtt a bérlő a földhasználatot szerette volna bejegyeztetni a Földhivatalban, s akkor derült ki, hogy nem az Önkormányzat a tulajdonos.

A bérlő Wurcz János megkereste a Plébániát a földhasználattal kapcsolatban.

Javasolom a Képviselő-testületnek a 38/2020.(III.3.) határozat visszavonását.

**Határozati javaslat:**

Bezenye Községi Önkormányzat Képviselő-testülete a 38/2020.(III.3.) határozatát a 0298/12. hrsz. alatt felvett, 5755 m² területű, 11,51 AK értékű, szántó művelési ágú ingatlan haszonbérbe adásáról – visszavonja.

A Képviselő-testület felhatalmazza a polgármestert, hogy a megkötött haszonbérleti szerződés visszavonásáról intézkedjen.

Felelős: Márkus Erika polgármester

Határidő: 2020. szeptember 30.

Bezenye, 2020. szeptember 14.

Márkus Erika s.k.

polgármester