**ELŐTERJESZTÉS**

a képviselő-testület 2020. szeptember 22–i ülésére

Tárgy: Művelődési Ház felújítására beérkezett árajánlatok

Előterjesztő: Márkus Erika polgármester

Tisztelt Képviselő-testület!

A Magyar Falu Program keretében **„**Közösségi tér ki-/átalakítás és foglalkoztatás” című alprogram (kódszáma: MFP-KTF/2020.) pályázati felhívásra benyújtottuk a művelődési ház részleges felújítására a pályázatot.

A pályázaton elnyert támogatási összeg: 10.259.860 Ft.

A 2020. január 1-jétől hatályos beszerzési szabályzat alapján a 2.000.000 Ft egyedi beszerzési értéket elérő, vagy meghaladó beszerzések vonatkozásában a Képviselő-testület hozza meg a döntést.

Az ajánlatkérésben – a szabályzat szerint – meghatározásra került az ajánlatok értékelésének szempontjai, mely szerint **a legalacsonyabb összegű árajánlattal rendelkező ajánlat nyer.**

A felújítási munkák végzésére 4 ajánlat érkezett:

|  |  |
| --- | --- |
| Megnevezés | Ajánlati összeg |
| Magdács Építőipari és Kereskedelmi Kft. | 15.162.845 Ft |
| Mgeneral Invest-FE-GE 2006. Kft. | 15.768.100 Ft |
| Jáger és Társa Kft. | 9.952.206 Ft |
| DuplaV Bau Kft. | 13.480.518 Ft |

Az ajánlatkérésnek és a beszerzési szabályzatnak megfelelően a legalacsonyabb összegű árajánlatot a Jáger és Társa Kft. tette.

**Határozati javaslat:**

**……/2020.( ) határozat**

Bezenye Községi Önkormányzat Képviselő-testülete a Művelődési Ház felújítási munkáival a Jáger és Társa Kft-t (9200 Mosonmagyaróvár, Ady E. u. 25.) bízza meg.

Felhatalmazza a polgármestert a kivitelezési szerződés megkötésére.

Felelős: Márkus Erika polgármester

Határidő: 2020. szeptember 30.

Bezenye, 2020. szeptember 9.

Márkus Erika s.k.

polgármester