ELŐTERJESZTÉS

a képviselő-testület 2020. szeptember 22-i ülésére

Tárgy: Telek-kiegészítés iránti kérelmek

Előterjesztő: Márkus Erika polgármester

Tisztelt Képviselő-testület!

A Bezenye 755., 756., 757, 758., 759., 760. és a 761. hrsz-ú ingatlanok tulajdonosai megkeresték az Önkormányzatot, hogy az ingatlanuk mögötti önkormányzati tulajdonú ingatlanrészeket telek-kiegészítés címén megvásárolnák.

A folyamat megindításához szükséges a Képviselő-testület döntése, hogy támogatja-e a telek-kiegészítéseket. A rendezési terv tartalmazza ezen területek rendezését. (Rendezési terv és az alaptérkép kivonata a területre vonatkozóan csatolva).

Amennyiben a képviselő-testület a kérelmeket támogatja, szükséges a földhivatalnál a telekmegosztási eljárás megindítása. A megosztást követően dönt majd a testület az eladásokról.

Kérem a T. Képviselő-testület döntését az ügyben.

Bezenye, 2020. szeptember 17.

Márkus Erika s.k.

polgármester

Határozati javaslat:

…./2020.(IX.22.) határozat

Bezenye Községi Önkormányzat Képviselő-testülete a Bezenye, 755., 756., 757, 758., 759., 760. és a 761. hrsz-ú ingatlanok mögötti területre vonatkozó telekmegosztási eljárást megindítja.

Felelős: Fuhrmann Vilmos építési ügyintéző

Határidő: 2020. október 31.